Ruské námorné letectvo

**Ruské námorné letectvo** (oficiálne: **Námorné letectvo Vojnového loďstva**; ) tvorí leteckú zložku ruského námorníctva a je priamym nástupcom sovietskeho námorného letectva. Ruské námorníctvo je v súčasnosti organizované do piatich flotíl: Severná flotila, Tichooceánska flotila, Baltská flotila, Čiernomorská flotila a Kaspická flotila.

Vzdušné sily najvýznamnejších flotíl, Severná a Tichooceánska, používajú hlavne diaľkové protiponorkové lietadlá Tu-142 a Il-38 so stredným doletom. Formácie nadzvukových strategických bombardérov Tu-22M3 boli v roku 2011 transformované do jednotiek diaľkového letectva Vzdušných síl Ruskej federácie. Relatívne menšie flotily, Baltská a Čiernomorská, v súčasnosti používajú najmä stíhacie lietadlá Su-27 a Su-30, taktické bombardéry Su-24, protiponorkové lietadlá Be-12 a vrtuľníky. Najmenšia, Kaspická flotila, má vo výzbroji hlavne dopravné An-26 a vrtuľníky Mi-8, záchranné vrtuľníky Ka-27PS a tiež niekoľko bojových vrtuľníkov Ka-29 a Mi-24. Súčasným veliteľom ruského námorného letectva je od roku 2010 generálmajor Igor Kožin.

## Štruktúra leteckých jednotiek
Tento zoznam zobrazuje rozsah pôsobnosti leteckých jednotiek ruského námorného letectva v roku 2019:

### Spoločné strategické veliteľstvo Severnej flotily
#### [[45. armáda vzdušných síl a protivzdušnej obrany]] (Severomorsk/Safonovo)
* 76. samostatný protiponorkový letecký pluk (76. OPLAP) – Tu-142MR, Tu-142MK (Kipelovo, Vologdská oblasť)
* 89. samostatný letecký oddiel (89. OAZ) – An-26, Mi-8MTV-5 (Archangeľsk/Talagi)
* 98. zmiešaný letecký pluk (98. SAP) – Su-24M, Su-24MR (Mončegorsk, Murmanská oblasť)
* 100. samostatný palubný stíhací letecký pluk (100. OKIAP) – MiG-29K, MiG-29UB (Severomorsk-3, Murmanská oblasť)
* 174. stíhací letecký pluk (174. IAP) – MiG-31BM (Mončegorsk, Murmanská oblasť)
* 279. samostatný palubný stíhací letecký pluk (279. OKIAP) – Su-33, Su-25UTG, Su-30SM (Severomorsk-3, Murmanská oblasť)
* 403. samostatný zmiešaný protiponorkový letecký pluk (403. OSPLAP) – An-12BK, An-26, Tu-134A, Il-20RT, Il-22M, Il-38, Il-38N (Severomorsk-1, Murmanská oblasť)
* 830. samostatný palubný protiponorkový vrtuľníkový pluk (830. OKPLVP) – Ka-27, Ka-29, Ka-31R, Mi-8MTV-5 (Severomorsk-1, Murmanská oblasť)
* letecká komandatúra letiska Amderma (Amderma, Nenecko, Archangeľská oblasť)
* letecká komandatúra letiska Rogačiovo (Rogačiovo, Archangeľská oblasť)
* letecká komandatúra letiska Nagurskoje (Nagurskoje, Archangeľská oblasť)

### [[Baltská flotila]] (Kaliningrad)
* 132. zmiešaná letecká divízia (132. SAD) (Kaliningrad Čkalovsk, Kaliningradská oblasť):
** 4. gardový samostatný námorný útočný letecký pluk (4. GvOMŠAP) – Su-24M(R), Su-30M2, Su-30SM (Čerňachovsk, Kaliningradská oblasť)
** 396. samostatný palubný protiponorkový vrtuľníkový pluk (396. OKPLVP) – Ka-27, Ka-29, Mi-24VP (Donskoje, Kaliningradská oblasť)
** 398. samostatná zmiešaná letka (398. OSAE) – An-26, Tu-134A, Mi-8 (Kaliningrad Čkalovsk, Kaliningradská oblasť)
** 689. gardový stíhací letecký pluk (689. GvIAP) – Su-27SM3, Su-27UP, Su-27UB, Su-27, Su-27P (Kaliningrad Čkalovsk, Kaliningradská oblasť)

### [[Čiernomorská flotila]] (Sevastopoľ)
* Námorné letectvo Čiernomorskej flotily (Sevastopoľ): 
** 25. samostatný palubný protiponorkový vrtuľníkový pluk (25. OKPLVP) – Ka-27, Ka-29 (Kača, Sevastopoľ)
** 43. samostatný námorný útočný letecký pluk (43. OMŠAP) – Su-30SM, Su-24M, Su-24MR (Novofiodorovka, Krym)
** 318. samostatný zmiešaný letecký pluk (318. OSAP) – Be-12PS, An-26, Mi-8, Tu-134A (Kača, Sevastopoľ)

### [[Tichooceánska flotila]] (Vladivostok)
* Námorné letectvo Tichooceánskej flotily (Vladivostok, Prímorský kraj):
** 71. samostatná transportná letka (71. OTAE) – An-12BK, An-26, Tu-134A (Vladivostok, Prímorský kraj)
** 289. samostatný zmiešaný protiponorkový letecký pluk (289. OSPLAP) – Mi-8, Il-20RT, Ka-27, Ka-29, Il-38, Il-38N (Nikolajevka, Prímorský kraj)
** 317. samostatný zmiešaný protiponorkový letecký pluk (317. OSPLAP) – Mi-8, An-12BK, Il-38, Il-38N (Jelizovo, Kamčatský kraj)
** 568. samostatný protiponorkový letecký pluk (568. OPLAP) – Tu-142MR, Tu-142MZ (Sovetskaja Gavaň, Chabarovský kraj)
** 865. stíhací letecký pluk (865. IAP) – MiG-31BM (Jelizovo, Kamčatský kraj)

### Jednotky v priamej podriadenosti hlavného velenia námorného letectva
* 46. samostatný transportný letecký pluk (46. OTAP) – An-26, An-72, An-140-100, An-24RV, Tu-134A (Ostafievo, Moskva)
* 859. centrum bojovej prípravy a preškoľovania letového personálu námorného letectva (895. CBPiPLSMA) – MiG-29K, MiG-29KUB, Su-25UTG, Su-33, Su-30SM, L-39C Albatros, An-26, Il-38N, Il-20RT, An-140-100, Tu-134UBL, Tu-154M, Ka-27PL, Ka-28 (Jejsk, Krasnodarský kraj)

## Lietadlový park

## Referencie

## Iné projekty

Kategória:Vojenské námorníctvo Ruskej federácie